EU doen te min om superkieme te beveg, aldus ouditArgieffoto (Foto: PublicDomainPictures/Pixabay) Die Europese Unie het baie min vordering getoon in die stryd teen antimikrobiese weerstandigheid, of superkieme, het die Europese Hof van Ouditeure (ECA) Vrydag in ŉ verslag gesê. Antimikrobiese weerstandigheid vind plaas wanneer mikrobe soos bakterieë, virusse of fungi weerstandig is teen medisyne wat dit probeer beveg. Ongeveer 33 000 persone sterf jaarliks in die EU weens infeksies wat deur middelweerstandige bakterieë veroorsaak word, aldus die ECA. Dit lei tot ŉ gekombineerde €1,5 miljard in ekstra gesondheidsorgkoste en produktiwiteitsverliese, het die agentskap verduidelik. “Antimikrobiese weerstandigheid is ŉ ernstige bedreiging vir openbare gesondheid,” het ouditeur Nikolaos Milionis, gesê, outeur van die ECA-verslag. “Die Europese Kommissie, saam met ledestate, moet hul pogings verskerp om dié bedreiging hok te slaan.” Die ouditeurs voer aan dat die kommissie sy ondersteuning aan ledestate verhoog, moedig veeartse aan om minder antibiotika aan diere te verskaf, en dat monitering- en navorsingstrategieë moet verhoog, aangesien daar geen deurbraak gemaak word om die kwessie aan te roer nie. Die ECA is daarvoor verantwoordelik om die EU se uitgawes te ondersoek om seker te maak belastingbetalers se geld word behoorlik aangewend.